[{"text_idx": "#000000", "text": "Rydym yn defnyddio cwcis angenrheidiol i wneud i\u2019n gwefan weithio"}, {"text_idx": "#000001", "text": "Derbyn cwcis angenrheidiol yn unig"}, {"text_idx": "#000004", "text": "Yng nghanol Gallt Melyd, ger Prestatyn, mae\u2019r hen adeilad carreg hwn wedi sefyll yng nghanol y pentref ers dros 100 mlynedd, ac yn arfer bod yn un o adeiladau\u2019r rheilffordd oedd yn rhedeg y tu o\u0302l iddo."}, {"text_idx": "#000005", "text": "Ond yn 2019 fe gafodd ei thrawsnewid a\u2019i hailagor yn ganolfan fywiog gyda chaffi, siop, amrywiaeth o fusnesau bach, ac arddangosfeydd hanes rhyngweithiol. Mae Y Shed hefyd yn cynnig gofod i weithio\u2019n greadigol ac arddangos i fusnesau a chrefftwyr."}, {"text_idx": "#000007", "text": "Beth yw hanes Y Shed?"}, {"text_idx": "#000008", "text": "Mae gan Y Shed hanes cyfoethog ac amrywiol, ond ers degawdau, roedd yn adfail mwy neu lai."}, {"text_idx": "#000009", "text": "Diolch i waith caled y bobl leol a Grw\u0302p Cynefin, mae\u2019r adeilad oedd pawb wedi dechrau anghofio amdano wedi\u2019i drawsnewid yn ganolbwynt bywiog i\u2019r pentref. Mae bellach wrth galon y gymuned, wedi\u2019i amgylchynu gan gefn gwlad ac yn cynnig golygfa wych o\u2019r mo\u0302r."}, {"text_idx": "#000011", "text": "Mae Y Shed yn cefnogi pum busnes newydd ynghyd a\u0302 bron i 30 o grefftwyr hunangyflogedig sy\u2019n arddangos eu gwaith yn siop Y Shed lle maen nhw\u2019n gwerthu popeth o emwaith i fe\u0302l lleol."}, {"text_idx": "#000012", "text": "Mae busnesau bach yn rhentu unedau pwrpasol, sydd wedi eu trawsnewid o fod yn gynhwysyddion llongau i adeiladau busnes modern, croesawgar."}, {"text_idx": "#000013", "text": "Beth sy'n cael ei gynnig i fusnesau yn Y Shed?"}, {"text_idx": "#000014", "text": "Mae pob un o\u2019r busnesau\u2019n manteisio ar rent cystadleuol ac yn cael cymorth mewnol am ddim, gan gynnwys marchnata ar-lein a thraddodiadol."}, {"text_idx": "#000015", "text": "Mae ti\u0302m Y Shed hefyd yn helpu busnesau newydd i ddod o hyd i gyfleoedd i ehangu trwy raglenni entrepreneuriaeth, fforymau, a grantiau."}, {"text_idx": "#000016", "text": "Oes yna gaffi a siopau yna?"}, {"text_idx": "#000017", "text": "Ochr yn ochr a\u0302\u2019r busnesau, mae gennym gaffi mawr sydd wedi ennill gwobrau ac sy\u2019n croesawu anifeiliaid anwes."}, {"text_idx": "#000018", "text": "Gall ymwelwyr sydd eisiau eistedd yn o\u0302l ac ymlacio neu gwrdd a\u0302 ffrindiau a theulu fwynhau digon o le tu mewn, a mesani\u0302n tu allan sy\u2019n cynnig golygfeydd heb eu hail dros fo\u0302r Iwerddon."}, {"text_idx": "#000019", "text": "Yn ychwanegol at hyn mae gan Y Shed ddwy siop, parlwr hufen ia\u0302, siop dillad chwaraeon, siop harddwch a person trin traed (podiatrist)."}, {"text_idx": "#000020", "text": "Am fwy o wybodaeth am Y Shed, ewch i\u2019w gwefan."}]